אוניברסיטת דיוק

אוניברסיטת דיוק (באנגלית: Duke University) היא אוניברסיטת מחקר פרטית הנמצאת בעיר דרהאם שבקרוליינה הצפונית, ארצות הברית. דיוק נחשבת כאחת מהאוניברסיטאות היוקרתיות והמובילות ביותר בעולם, ובדירוג ה'וול סטריט ג'ורנל' בארצות הברית מדורגת במקום ה-5, עם אחוז קבלה של 5.7% בלבד. האוניברסיטה חברה באיגוד אוניברסיטאות המחקר (URA) ובאיגוד האוניברסיטאות האמריקניות (AAU). על בוגרי האוניברסיטה נמנים נשיא ארצות הברית, 15 זוכי פרס נובל, 3 זוכי פרס טיורינג, 50 זוכי מלגת רודס, 25 זוכי מלגת צ'רצ'יל (אנ'), 13 זוכי מלגת שוורצמן (אנ') ו-8 זוכי מלגת מיטצ'ל (אנ'), כמו גם אנשי ממשל ושופטים בכירים במערכת השירות הציבורי של ארצות הברית, לצד חוקרים בעלי שם, ו-14 מיליארדרים. טריניטי קולג', המוסד שהיווה את התשתית להקמת האוניברסיטה, נוסד ב-1838 על ידי קווייקרים ונוצרים מתודיסטים. ב-1924 הקים איל הטבק, ג'יימס ביוקנן דיוק, קרן למימון אוניברסיטה בדרהאם, ובה 40 מיליון דולר (531 מיליון דולר בערך של 2011). לאחר סירוב של מוסד אחר להקים את האוניברסיטה בדרהאם, נודע לו כי בטריניטי קולג' בוחנים אפשרות להגדיל את המוסד, הוא פנה אל הנהלת המוסד והציע את תרומתו, הם נענו להקים את האוניברסיטה החדשה בדרהאם וזכו במימון הקרן. בעקבות התרומה קבעה האוניברסיטה את שמה על שם אביו, וושינגטון דיוק (אנ'). טריניטי קולג' לאמנויות ומדעים (אנ') (1838) בית הספר למשפטים (1868) בית הספר לתארים מתקדמים (אנ') (1926) בית הספר לתאולוגיה (אנ') (1926) בית הספר לרפואה (אנ') (1930) בית הספר לסיעוד (אנ') (1931) בית הספר לאיכות הסביבה (אנ') ע"ש ניקולס (אנ') (1938) בית הספר להנדסה (אנ') ע"ש פראט (אנ') (1939) בית הספר למנהל עסקים (אנ') ע"ש פוקווה (אנ') (1969) בית הספר למדיניות ציבורית (אנ') (1971) בית הספר לרפואה (אנ') (2007) אוניברסיטת דיוק בקונשאן (אנ') (2013) דירוג שאנגחאי: מקום 39 (2024) דירוג Times Higher Education: מקום 26 (2024) דירוג QS לאוניברסיטאות: מקום 57 (2024) דירוג U.S. News & World Report: מקום 26 (2024) לצד דירוג כללי מוביל, מספר בתי ספר לתארים מתקדמים בולטים במיוחד בדירוגים שונים לאורך השנים: בית הספר למשפטים מדורג במקום ה-5 בארצות הברית. בית הספר לרפואה מדורג במקום ה-3 בארצות הברית. בית החולים האוניברסיטאי דיוק גם נחשב לאחד מהמוסדות הרפואיים המובילים בארצות הברית. בית הספר לעסקים על שם פיוקווא של אוניברסיטת דיוק מדורג במקום ה-6 בארצות הברית. לאוניברסיטת דיוק קבוצת פוטבול וקבוצת כדורסל מצליחות, אשר מכונות "הבלו דווילס של דיוק (אנ')", "השטנים הכחולים של דיוק". קבוצת הכדורסל נחשבת לאחת המצליחות בטורניר המכללות אי פעם וצברה לה לאורך השנים תומכים ושונאים רבים אשר רואים בה נציגה של אמריקה האליטיסטית. הקבוצה הגיעה להישגים מכובדים בטורנירי NCAA רבים בכדורסל, כאשר בשנים 1980 - 2022 מאמנה היה מייק ששבסקי. כוכבי כדורסל רבים יצאו מהמכללה ובהם כריסטיאן לייטנר, גרנט היל, אלטון ברנד, שיין באטייה, קרלוס בוזר, לואול דנג, ג'יי. ג'יי. רדיק, קיירי אירווינג וג'ייסון טייטום. בנוסף, בדראפט 2019 נבחרו 3 שחקנים שיצאו מהאוניברסיטה בעשרת הבחירות הראשונות שלו. השחקנים הם: זאיון ויליאמסון (בחירה מספר 1), אר. ג'יי. בארט (בחירה מספר 3) וקאם רדיש (בחירה מספר 10). מדיה וקבצים בנושא אוניברסיטת דיוק בוויקישיתוף אתר האינטרנט הרשמי של אוניברסיטת דיוק (באנגלית) אוניברסיטת דיוק, ברשת החברתית פייסבוק אוניברסיטת דיוק, ברשת החברתית אקס (טוויטר) אוניברסיטת דיוק, ברשת החברתית אינסטגרם אוניברסיטת דיוק, סרטונים בערוץ היוטיוב אוניברסיטת דיוק, באתר אנציקלופדיה בריטניקה (באנגלית) Wall Street Journal/Times Higher Education College Rankings 2021, Times Higher Education (THE), ‏2020-09-08 (באנגלית) Duke University Sees a Record Increase in Undergraduate Applications, today.duke.edu (באנגלית) Kathleen Elkins, 19 colleges to attend if you want to be a billionaire, CNBC, ‏2016-09-06 (באנגלית) 2023-2024 Best Law Schools, USNews.com https://www.usnews.com/best-graduate-schools/top-medical-schools/research-rankings The Best U.S. B-Schools of 2010 - Businessweek